Dies Veneris pro posteritate
Dies Veneris pro posteritate (Anglice Fridays for Future) est motus oecologisticus internationalis ad actiones contra calefactionem globaliem petendas, quo discipuli studiosique participant scholam universitatemve aliquando Veneris die deserendo. Ratio talium demonstrationum publicarum est spes ut actio cursus scholasticos deserendi pericula calefactionis globalis ante oculos hominum politicorum ponitura sit. Motus incepit mense Augusti anni 2018, cum Margarita Thunberg, discipula Suecica annos quindecim nata, sola ante legatorum coetum summum Holmiae consideret, insignia portans quibus operistitium scholasticum in favorem climatis (Suecice Skolstrejk för klimatet) annuntiaretur.